Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10336

2. azon távolság értékének 1.00 -szerese, amely az álló helyzetből a biztonságos felszálló sebesség eléréséig tartó gyorsításhoz szükséges – feltételezve, hogy a kritikus hajtómű a hajtómű meghibásodási ponton üzemképtelenné válik. 2.7 Szükséges felszállási távolság 2.7.1 A szükséges felszállási távolság a felszállási felület feletti alábbi magasságok eléréséig szükséges távolság, miközben a kritikus hajtómű meghibásodás a hajtómű meghibásodási ponton következik be: 10.7 méter (35 láb) két hajtóműves repülőgépek esetében; 15.2 méter (50 láb) négy hajtóműves repülőgépek esetében. 2.7.2 A fent megadott magasságok azok a magasságok, amelyeket a repülőgép egyenes irányú repülési pályán, bedöntés nélkül, kiengedett futóművekkel éppen átrepült. Megjegyzés: A 2.8 pont és a vonatkozó üzemeltetési előírások, amelyek a teljes felszállási repülési pálya kezdőpontját 10.7 méter (35 láb) magasságnál határozzák meg, biztosítják a megfelelő biztonsági elkülönítés elérését. 2.8 Teljes felszállási repülési pálya 2.8.1 A teljes felszállási repülési pálya azon egy üzemképtelen hajtóművel repült útvonal szakasz, amely a szükséges felszállási távolság végén 10.7 méter (35 láb) magasságon kezdődik és a 2.9 pont feltételeinek megfelelően legalább 450 méter (1500 láb) magasságig tart és ahol az emelkedés várható mértéke minden ponton az alábbi értékkel csökken: 0.5 % a két hajtóműves repülőgépek esetében; 0.8 % a négy hajtóműves repülőgépek esetében. 2.8.2 A repülőgép várható teljesítménye, amelyet a felszállási helyzetbe állított fékszárnyak és felszálló teljesítmény mellett feltételeznek, a kiválasztott biztonságos felszálló sebességen és 9 km/h-val (5 csomó) ezen sebesség alatt is biztosítható legyen. 2.8.3 A jelentős fordulók végrehajtásából származó hatásokat is vegyék figyelembe az alábbiak szerint: Fordulósugár Tegyék közzé az állandó, 1. fokozatú (180° percenként) bedöntésű, szélcsendben és különböző, a 450 méter (1500 láb) alatti teljes felszállási repülési pálya meghatározására alkalmazott egyes fékszárny beállításokhoz tartozó biztonságos felszálló sebességeknek megfelelő tényleges repülési sebességgel végrehajtott forduló sugarát. Teljesítményváltozás A fenti fordulók miatt bekövetkező, az alábbiaknak megfelelő teljesítmény csökkenés értékét tegyék közzé: [0.5 ( 2. V )2] %, ahol V a tényleges repülési sebesség km/h értékben; és 2007/70/II. szám [0.5 (100 V )2] %, ahol V a tényleges repülési sebesség csomó értékben. 2.9 Feltételek 2.9.1 Repülési sebesség 2.9.1.1 A szükséges felszállási távolság meghatározásánál a repülőgép a kiválasztott biztonságos felszálló sebességet a szükséges felszállási távolság vége előtt eléri. 2.9.1.2 A 120 méter (400 láb) magasság alatti teljes felszállási repülési pálya meghatározásánál a repülőgép tartja a kiválasztott biztonságos felszálló sebességet, azaz a fenti magasság elérése előtt gyorsulást nem vesznek figyelembe. 2.9.1.3 A 120 méter (400 láb) magasság feletti teljes felszállási repülési pálya meghatározásánál a repülési sebesség nem alacsonyabb a kiválasztott biztonságos felszálló sebességnél. Ha a repülőgépet a 120 méter (400 láb) magasság elérése után, azonban a 450 méter (1500 láb) magasság elérése előtt gyorsítják, akkor abból indulunk ki, hogy a gyorsítás szintrepülésben történik és mértéke megfelel a lehetséges tényleges gyorsulás 2.8.1 pont szerinti emelkedési mértékkel csökkentett értékének. 2.9.1.4 A teljes felszállási repülési pályához tartozik az útvonalrepülés kezdeti szakaszán alkalmazott repülésvezérlő szerkezet beállításra és repülési sebességre történő átmenet is. Az összes átmeneti szakasznál vegyék figyelembe a gyorsításra vonatkozó fenti utasításokat. 2.9.2 Fékszárnyak 2.9.2.1 A repülőgép fékszárnyai végig azonos (felszálló) helyzetben maradnak, kivéve:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes